**Memoriu**

În atenția Excelenței Sale, domnul Klaus Werner IOHANNIS, Președintele României

**Calvarul Pelerinajului de la Șumuleu Ciuc – discriminarea celui mai mare pelerinaj creștin din România**

Pelerinajul de Rusalii de la Şumuleu Ciuc este un eveniment religios de mare anvergură, la care participă sute de mii de persoane, catolici și de alte confesiuni, atât din Transilvania, cât și din Moldova, Ungaria, Bazinul Carpatic, Europa de Vest şi America. De 450 de ani este un eveniment sacru, organizat de biserica franciscană în ajunul Rusaliilor, fiind o procesiune de mulţumire, de recunoştinţă, dar reprezintă și simbolul păstrării credinţei religioase.

În condiţiile moderne de azi ritualul pelerinajului de la Şumuleu Ciuc este în permanentă transformare, astfel valorile sale culturale tradiţionale sunt periclitate.

Din acest motiv, UDMR a inițiat încă din 2010 recunoașterea Pelerinajului de la Șumuleu Ciuc de către UNESCO ca parte a Patrimoniului cultural imaterial al umanității.

În 2012 am depus documentația necesară pentru prima dată. În 2013, UNESCO a cerut clarificări, dar ministerul culturii nu a răspuns solicitărilor, nu s-au depus completările necesare. Din acest motiv, nominalizarea nici nu a fost discutată la ședința Comitetului UNESCO.

În 2014, ministerul culturii condus de Kelemen Hunor a reluat din nou procedura de nominalizare. Comitetul UNESCO, în ședința din 1 decembrie 2016, a cerut o clarificare verbală în cazul dosarului pelerinajului, pe care secretarul de stat din Ministerul Culturii, care a reprezentat România la ședință, ar fi putut să o dea pe loc. Clarificări identice au fost cerute în cazul a 9 dosare, iar reprezentanții tărilor respective au făcut clarificările pe loc, dosarele fiind admise. În schimb, reprezentantul României a refuzat să facă această clarificare, iar după ce UNESCO nu a inclus Pelerinajul de la Șumuleu Ciuc pe lista Patrimoniului cultural imaterial al umanității, el a și mulțumit comitetului pentru decizia luată. Aceeași clarificare s-a cerut și în cazul tehnicilor tradiționale de realizare a scoarței în România și Republica Moldova dar acolo secretarul de stat a sprijinit demersul.

Ministrul culturii a declarat după ședința UNESCO că vor depune nominalizarea din nou, dar acest lucru nu s-a întâmplat nici până acum. Prin acest gest au demonstrat că România nu dorește ca un pelerinaj creștin să fie inclus pe lista Patrimoniului cultural imaterial al umanității.

Aproape o sută de specialiști au lucrat timp de șase ani pentru ca documentația să fie pregătită și Pelerinajul de la Șumuleu Ciucsă fie recunoscut de UNESCO ca parte a Patrimoniului cultural imaterial al umanității. Ministerul Culturii și secretarul de stat al ministerului au ignorat șase ani de muncă în timpul ședinței UNESCO din 1 decembrie 2016, motiv pentru care am cerutdemisia ministrului culturii pentru gestul său pe care îl considerăm unul discriminator.

 Korodi Attila

 deputat de Ciuc, Harghita

 lider al Grupului Parlamentar UDMR din Camera Deputatilor